turjo4nis/wikipedia-bn-dump-20250701 huggingface dataset:
ওয়াহিদউদ্দিন আহমেদ

ড. ওয়াহিদউদ্দীন আহমেদ (১ জানুয়ারি ১৯২৩ - ৩ নভেম্বর ২০১৮)  একজন বাংলাদেশী শিক্ষাবিদ ।  তিনি বাংলাদেশ প্রকৌশল ও প্রযুক্তি বিশ্ববিদ্যালয়-বুয়েটের তৃতীয় ভাইস চ্যান্সেলর হিসেবে দায়িত্ব পালন করেন।  তিনি ১৯৭৫ সাল থেকে বাংলাদেশ বিজ্ঞান একাডেমির ফেলো ছিলেন।

শিক্ষা 
ওয়াহিদ ১৯৩৯ সালে কুমিল্লার নুনশীগঞ্জ উচ্চ বিদ্যালয় থেকে ম্যাট্রিকুলেশন এবং ১৯৪১ সালে ঢাকার জগন্নাথ ইন্টারমিডিয়েট কলেজ (বর্তমানে জগন্নাথ বিশ্ববিদ্যালয়) থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৪৩ সালে ঢাকা বিশ্ববিদ্যালয় থেকে স্নাতক এবং ১৯৪৬ সালে আলিগড় মুসলিম বিশ্ববিদ্যালয় থেকে ২য় বার স্নাতক ডিগ্রি অর্জন করেন। এরপর ১৯৫০ সালে ক্যালিফোর্নিয়া বিশ্ববিদ্যালয় বার্কলে থেকে স্নাতকোত্তর ডিগ্রি অর্জন করেন। ১৯৬২ সালে ওয়েলস ইউনিভার্সিটি থেকে পিএইচডি ডিগ্রি অর্জন করেন।

কর্মজীবন 
ওয়াহিদউদ্দীন ১৯৫১ সালে শিক্ষকতা জীবনে শুরুর দিকে আহসানউল্লাহ প্রকৌশল বিশ্ববিদ্যালয়ে সহকারী অধ্যাপক (পরে বাংলাদেশ প্রকৌশল ও প্রযুক্তি বিশ্ববিদ্যালয়ে (বুয়েট) যোগদান করেন। তিনি ১৯৬৭ সালে চট্রগ্রাম প্রকৌশল কলেজের (বর্তমান- চট্টগ্রাম প্রকৌশল ও প্রযুক্তি বিশ্ববিদ্যালয়) প্রথম অধ্যক্ষ হিসেবে এবং ১৯৭২ সালে কারিগরি শিক্ষা পরিচালক পদে যোগদান করেন। 

তিনি ১৯৭৫ সালের এপ্রিল থেকে ১৯৮৩ সালের এপ্রিল পর্যন্ত বুয়েটের ভাইস চ্যান্সেলর হিসেবে দায়িত্ব পালন করেন। এ বিশ্ববিদ্যালয়ের ইতিহাসে তিনি ৩য়তম ভাইস চ্যান্সেলর।  ১৯৮৬ থেকে ১৯৯২ সাল পর্যন্ত তিনি বিআইটি কাউন্সিলের ভাইস চেয়ারম্যান ছিলেন।

রাজনীতি 
এরশাদ সরকারের শেষ সময়ে দেশে অচলাবস্থা সৃষ্টি হলে ১৯৯০ সালের ডিসেম্বরে, রাষ্ট্রপতি বিচারপতি শাহাবুদ্দীন আহমদের নেতৃত্বাধীন অর্ন্তবর্তীকালিন সরকারের জ্বালানি ও খনিজ সম্পদ মন্ত্রনালয়ের উপদেষ্টা হিসেবে নিযুক্ত হন।

জন্ম ও মৃত্যু 
প্রকৌশলী ড.ওয়াহিদউদ্দিন ১ জানুয়ারি ১৯২৩ সালে চাঁদপুর জেলার মতলব উত্তর উপজেলার মোহনপুর ইউনিয়নের পাঁচআনী গ্রামের সম্ভ্রান্ত মুসলিম পরিবারে জন্মগ্রহণ করেন। ৩ নভেম্বর ২০১৮ তারিখে বারডেম হাসপাতালে মৃত্যুবরণ করেন। তার এক পুত্র, তিন কন্যা সন্তান রয়েছে।

তথ্যসূত্র 

বাংলাদেশ প্রকৌশল বিশ্ববিদ্যালয়ের উপাচার্য
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
আলিগড় মুসলিম বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষায়তনিক
মতলব উত্তর উপজেলার ব্যক্তি
বৃহত্তর মতলবের রাজনীতিবিদ
চাঁদপুর জেলার ব্যক্তি
২০১৮-এ মৃত্যু
১৯২৩-এ জন্ম
বাংলাদেশ প্রকৌশল বিশ্ববিদ্যালয়ের শিক্ষক
বাংলাদেশ বিজ্ঞান একাডেমির ফেলো
শফিকুল ইসলাম মানিক

শফিকুল ইসলাম মানিক (জন্ম: ২২ অক্টোবর ১৯৬৭; শফিকুল ইসলাম নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডানের প্রধান কোচের দায়িত্ব পালন করেছেন। মানিক তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলেছেন।

১৯৭৯–৮০ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৬ মৌসুম অতিবাহিত করেছিলেন। অতঃপর ১৯৮৬–৮৭ মৌসুমে, তিনি ব্রাদার্স ইউনিয়ন হতে ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন। ১৯৮২ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছিলেন।

খেলোয়াড়ি জীবনের ইতি টানার পর ১৯৯৬ সালে, মানিক ১ মৌসুমের জন্য ঢাকা মোহামেডানের সহকারী ম্যানেজারের দায়িত্ব পালন করার পর বাংলাদেশী ফুটবল ক্লাব মুক্তিযোদ্ধা সংসদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন, যেখানে তিনি ম্যানেজার হিসেবে দীর্ঘ সময় (প্রায় ৮ মৌসুম) অতিবাহিত করেছেন। মুক্তিযোদ্ধা সংসদের হয়ে ৮ মৌসুম ম্যানেজারের দায়িত্ব পালন করার পর তিনি তার সাবেক ক্লাব ঢাকা মোহামেডানে ম্যানেজার হিসেবে পুনরায় যোগদান করেন। ২০০৮ সালে বাংলাদেশ জাতীয় দলের ম্যানেজারের দায়িত্ব গ্রহণ করেন, তিনি বাংলাদেশের হয়ে প্রায় ২ বছর হিসেবে ম্যানেজার হিসেবে কাজ করেছেন। ২০১০–১১ মৌসুমে, তিনি পুনরায় ঢাকা মোহামেডানের ম্যানেজারের দায়িত্ব গ্রহণ করেন। অতঃপর তিনি দ্বিতীয়বারের মতো বাংলাদেশ প্রিমিয়ার লিগের ক্লাব মুক্তিযোদ্ধা সংসদের ম্যানেজারের দায়িত্ব গ্রহণ করেন। পরবর্তীতে তিনি চট্টগ্রাম আবাহনী, শেখ জামাল এবং শেখ রাসেলের ম্যানেজারের দায়িত্ব পালন করেছেন। ২০১৯ সালের ৭ই মে তারিখে জোসেফ আফুসির বরখাস্ত হওয়ার পর, তিনি দ্বিতীয়বারের মতো শেখ জামালের ম্যানেজারের পদে নিযুক্ত হয়েছিলেন, যেখানে তিনি প্রায় ৪ মৌসুম দায়িত্ব পালন করেছেন। সম্প্রতি ২০২২ সালের ৪ঠা তারিখে শন ব্রেন্ডন লেন বরখাস্ত হওয়ার পর, তিনি ঢাকা মোহামেডানের প্রধান কোচের পদে নিযুক্ত হয়েছেন।

প্রারম্ভিক জীবন
শফিকুল ইসলাম মানিক ১৯৬৭ সালের ২২শে অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
১৯৮২ সালে, মানিক আন্তর্জাতিক ফুটবলে বাংলাদেশের হয়ে অভিষেক করেছিলেন। আন্তর্জাতিক ফুটবলে, তিনি প্রায় ৮ বছর যাবত বাংলাদেশের হয়ে খেলেছিলেন।

তথ্যসূত্র

বহিঃসংযোগ
 

১৯৬৭-এ জন্ম
জীবিত ব্যক্তি
বাংলাদেশী ফুটবল ম্যানেজার
ঢাকার ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
আবাহনী লিমিটেডের (ঢাকা) ফুটবলার
ব্রাদার্স ইউনিয়নের ফুটবলার
মোহামেডান স্পোর্টিং ক্লাবের (ঢাকা) ফুটবলার
শেখ জামাল ধানমন্ডি ক্লাবের ফুটবলার
এশিয়ান গেমসে বাংলাদেশের প্রতিযোগী
১৯৮৬ এশিয়ান গেমসের ফুটবলার
বাংলাদেশ জাতীয় ফুটবল দলের ম্যানেজার
ঢাকা ওয়ান্ডারার্স ক্লাবের খেলোয়াড়
২০শ শতাব্দীর বাংলাদেশী পুরুষ ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
১৯৬১-এ জন্ম
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
ঢাকার ফুটবলার
পুরুষ ফুটবল রক্ষণভাগের খেলোয়াড়
দক্ষিণ এশীয় গেমসে রৌপ্যপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
ব্যাস প্রণালি

ব্যাস প্রণালি অস্ট্রেলিয়ার মূল ভূখণ্ড (মূলত ভিক্টোরিয়া অঙ্গরাজ্য) থেকে দক্ষিণের তাসমানিয়া দ্বীপকে পৃথককারী সমুদ্র প্রণালি। প্রণালিটি পূর্বে প্রশান্ত মহাসাগরের বাহু তাসমান সাগরকে পশ্চিমে ভারত মহাসাগরের বাহু অস্ট্রেলীয় মহাবাঁককে (Great Australian Bight) সংযুক্ত করেছে। ইংরেজ অভিযাত্রী ম্যাথিউ ফ্লিন্ডার্স প্রণালিটিকে ব্রিটিশ শল্যচিকিৎসক ও অভিযাত্রী জর্জ ব্যাসের নামে নামকরণ করেন। ব্যাস ১৭৯৮ সালে এই সমুদ্রপ্রণালিটি জাহাজে অতিক্রম করেন এবং প্রমাণ করেন যে তাসমানিয়া একটি দ্বীপ। প্রণালিটিতে প্রবাল প্রাচীর ও বহু দ্বীপ আছে, বিশেষত এর দক্ষিণভাগে। প্রণালিটি পূর্ব-পশ্চিমে ৫০০ কিলোমিটার দীর্ঘ এবং উত্তর-দক্ষিণে গড়ে ৩০০ কিলোমিটার প্রশস্ত। প্রণালিটি ৫০-৭০ মিটার গভীর। প্রণালিটির পশ্চিম প্রান্তসীমাতে কিং আইল্যান্ড দ্বীপ এবং পূর্ব প্রান্তসীমাতে ফুরনো দ্বীপপুঞ্জ অবস্থিত।

প্রণালিটিতে ১৯৬৫ সালে ব্যারাকুটা নামক স্থানে প্রাকৃতিক গ্যাস আবিষ্কৃত হয়। ১৯৬৭ সালে হ্যালিবাট ও কিংফিশ পেট্রোলিয়াম ক্ষেত্রগুলি আবিষ্কৃত হয়। ১৯৭০ সালে খনিজ তেলের উৎপাদন শুরু হয়।

তাসমানিয়ার আদিবাসীরা সম্ভবত ৪০ হাজার বছর আগে সর্বশেষ বরফ যুগে একটি স্থলযোজকের মাধ্যমে মূল অস্ট্রেলীয়া ভূখণ্ড থেকে তাসমানিয়া দ্বীপে আগমন করে। আজ থেকে ৮০০০ বছর আগে সমুদ্রের উচ্চতা বৃদ্ধি পেয়ে ব্যাস প্রণালির জন্ম হয় এবং তারা মূল অস্ট্রেলিয়া ভূখণ্ড থেকে বিচ্ছিন্ন হয়ে যায়।

তথ্যসূত্র

অস্ট্রেলিয়ার সামুদ্রিক প্রণালি
ওশেনিয়ার সামুদ্রিক প্রণালি
ভারত মহাসাগরের প্রণালি
দেশ অনুযায়ী ওশেনিয়ার সামুদ্রিক প্রণালি
মতিন মিয়া

মোহাম্মদ মতিন মিয়া (জন্ম: ২০ ডিসেম্বর ১৯৯৮; মতিন মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।

২০১৬–১৭ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সাইফের হয়ে তিনি ৩৩ ম্যাচে ৮টি গোল করেছেন। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।

২০১৮ সালে, মতিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি ১৬ ম্যাচে ২টি গোল করেছেন। দলগতভাবে, মতিন এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

প্রারম্ভিক জীবন
মোহাম্মদ মতিন মিয়া ১৯৯৮ সালের ২০শে ডিসেম্বর তারিখে বাংলাদেশের সিলেটের তাজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তার বাবা-মায়েরর দুই ছেলের মধ্যে কনিষ্ঠতম, এছাড়াও তার চার বোন রয়েছে। পেশাদার ফুটবল খেলা শুরু করার আগে তিনি রংমিস্ত্রির কাজ করতেন।

আন্তর্জাতিক ফুটবল
মতিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৬ই আগস্ট তারিখে তিনি ২০১৮ এশিয়ান গেমসে থাইল্যান্ড অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ৫ই অক্টোবর তারিখে, মাত্র ১৯ বছর ৯ মাস ১৬ দিন বয়সে, মতিন ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় তৌহিদুল আলম সবুজের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মতিন সর্বমোট মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৫ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 
 

১৯৯৮-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
ফুটবল ফরোয়ার্ড
বসুন্ধরা কিংসের ফুটবলার
বাংলাদেশের আন্তর্জাতিক যুব ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল ফরোয়ার্ড
জোসেফ আফুসি

জোসেফ আফসু (জন্মঃ ১১ নভেম্বর ১৯৮২) একজন নাইজেরিয়ান ফুটবল কোচ এবং সাবেক খেলোয়াড় যিনি বাংলাদেশের ক্লাব শেখ জামাল ধনমণ্ডি ক্লাবের প্রধান কোচ।

ক্লাব কর্মজীবন

প্রারম্ভিক কর্মজীবন 
তিনি খেলেছেন শেখ জামাল ধানমন্ডি ক্লাব, এফসি বেডন, জুগ ৯৪, সোলথুর্ন ক্লাব, সিএসএম সিহলুল পিয়াতরা নেমাত, এফসি একাডেমিক ক্লিনিনি এবং সিএস মিনিরুল লুপেনি।

প্রদর্শিত খেলা

প্লেয়ার হিসাবে 
এফসি সিহলুল পিয়াতরা নেমাত   লিগ ২

 বিজয়ী (১): ২০০৮-২০০৯

শেখ জামাল ধনমন্ডি ক্লাব

 বাংলাদেশ প্রিমিয়ার লিগ (১)

 ২০১০-২০১১

ম্যানেজার হিসাবে 
শেখ জামাল ধনমন্ডি ক্লাব

 বাংলাদেশ প্রিমিয়ার লিগ (২)

 ২০১৩-১৪, ২০১৪-১৫

 ফেডারেশন কাপ (১)

 ২০১৩-১৪

তথ্যসূত্র

বহিঃসংযোগ 
 

ইংল্যান্ডে প্রবাসী ফুটবলার
ফুটবল ফরোয়ার্ড
নাইজেরীয় ফুটবলার
জীবিত ব্যক্তি
১৯৮২-এ জন্ম
রামসগেট ফুটবল ক্লাবের খেলোয়াড়
শেখ জামাল ধানমন্ডি ক্লাবের ফুটবলার
বাংলাদেশে প্রবাসী ফুটবলার
সাইপ্রাসীয় প্রথম বিভাগের খেলোয়াড়
সাইপ্রাসে প্রবাসী ফুটবলার
সুইজারল্যান্ডে প্রবাসী ফুটবলার
লিমাসোল স্পোর্টস অ্যাসোসিয়েশনের খেলোয়াড়
নাইজেরীয় পুরুষ ফুটবলার
পুরুষ ফুটবল ফরোয়ার্ড
শকুনি দীঘি

শকুনি দীঘি বা শকুনি লেক বাংলাদেশের মাদারীপুর শহরের প্রাণকেন্দ্রে অবস্থিত মানবসৃষ্ট দীঘি। তটভূমিসহ শকুনি দীঘির আয়তন ১,০১,১৭২ বর্গমিটার, দৈর্ঘ্য ৪৮৬ মিটার ও প্রস্থ ১৯৮ মিটার। ১৯৪৩ সালে মাদারীপুর শহরকে প্রমত্তা আড়িয়াল খাঁ নদের পাড় থেকে নতুন করে স্থাপনের জন্য দক্ষিণে সরিয়ে আনার লক্ষ্যে এ দীঘিটি খনন করা হয়। কাগজপত্রে এর নাম  ‘শকুনি দীঘি’ হলেও স্থানীয়দের কাছে এটি ‘মাদারীপুর লেক’ হিসেবে সুপরিচিত।

অবস্থান 
মাদারীপুর পৌর এলাকায় শহরের কেন্দ্রে ১১১নং শকুনি মৌজায় (দাগ নং ৪২১) ১৯.৪৫ একর ভূমির উপর শকুনি দীঘির অবস্থান।

ইতিহাস 
ঐতিহাসিকদের মতে, পদ্মা ও আড়িয়াল খাঁ নদীর ভাঙ্গান রক্ষায় ১৯৪৩ সালে লেকটি খনন করে এর চারপাশে নতুন শহর স্থাপন করা হয়। চল্লিশের দশকে এ অঞ্চলে মাটিকাটা শ্রমিকের অভাব থাকায় ২০ একর আয়তনের এই লেক খনন করার জন্য তৎকালীন ব্রিটিশ প্রসাশন ভারতের বিহার ও উড়িষ্যা অঞ্চল থেকে ২ হাজার শ্রমিক ভাড়া করে আনে। ৯ মাসে এর খনন কাজ সম্পন্ন হয়। এটি এ অঞ্চলের দীর্ঘতম লেক হিসেবে পরিচিত। মাদারীপুর পৌরসভা ২০১৩ সালে ২২ কোটি  টাকা ব্যয়ে এর সৌন্দর্য বর্ধনের কাজ শেষ করে। বঙ্গবন্ধু ম্যুরাল, শহীদ কানন, শিশু পার্ক, স্বাধীনতা অঙ্গন, এমপি থিয়েটার মঞ্চ, শান্তি ঘাটলা, পানাহারসহ মাদারীপুর ঘড়ি নামে একটি ওয়াচ টাওয়ার রয়েছে ‘শকুনি লেক’ প্রকল্পে।

তথ্যসূত্র

আরও দেখুন 

 সেনাপতি দিঘি
 রামসাগর
 কমলারাণীর দীঘি বাংলাদেশের দ্বিতীয় বৃহত্তম দীঘি

মাদারীপুর জেলার দর্শনীয় স্থান
বাংলাদেশের জলাশয়
ঢাকা বিভাগের দর্শনীয় স্থান
ডোনাল্ড আগু

ডোনাল্ড আগু একজন অবসরপ্রাপ্ত নাইজেরিয়ান ফুটবল খেলোয়াড়। তার  জন্ম ১৯ ডিসেম্বর ১৯৭৫ সালে। আবাহনী লিমিটেডের হয়ে বাংলাদেশে ফুটবল  খেলেন।

পেশা 
তিনি রাঙেরস ইন্টারন্যাশনাল ক্লাবে তার কর্মজীবন শুরু করেন। ১৯৯৪ সালে ইউরোপে খেলা শুরু করেন। ফার্স্ট লীগ অফ সার্বিয়া এন্ড মন্টিনিগ্রোতে এক মৌসুমে তিনি  এফ কে ওবিলিচের হয়ে খেলেছিলেন।  মার্কিন যুক্তরাষ্ট্রের সালেনিটান ১৯১৯ এর হয়েও খেলেন।

জার্মানির  অগসবুর্গ  ক্লাবে ও ছিলেন।  ২০০০-২০০২ এসএসভি রিটলিংন ০৫ ও ২. বুন্দেসলিগা ক্লাবের হয়ে খেলেছিলেন।  ২০০২ সালের জানুয়ারী মাসে নাইজেরিয়া ফেরার আগে আবাহনী লিমিটেডের হয়ে বাংলাদেশে ফুটবল খেলেন। এবং এনুগু রোভার্স থেকে ক্যারিয়ার শেষ করেন।

আরো দেখুন 

 আবাহনী লিমিটেড (ঢাকা)
 জোসেফ আফুসি

তথ্যসূত্র

বহিঃসংযোগ 

জার্মানিতে প্রবাসী ফুটবলার
আইন্ট্রাখট ফ্রাঙ্কফুর্টের খেলোয়াড়
ইতালিতে প্রবাসী ফুটবলার
ফুটবল রক্ষণভাগের খেলোয়াড়
নাইজেরীয় ফুটবলার
১৯৭৫-এ জন্ম
জীবিত ব্যক্তি
উনিওনে স্পোর্তিভা সালের্নিতানা ১৯১৯-এর খেলোয়াড়
ফুটবল ক্লাব আউগসবুর্গের খেলোয়াড়
এসএসভি রয়টলিঙ্গেন ০৫-এর খেলোয়াড়
আবাহনী লিমিটেডের (ঢাকা) ফুটবলার
বাংলাদেশে প্রবাসী ফুটবলার
২. বুন্দেসলিগার খেলোয়াড়
নাইজেরীয় পুরুষ ফুটবলার
পুরুষ ফুটবল রক্ষণভাগের খেলোয়াড়
কাজী সালিমুল হক কামাল

কাজী সালিমুল হক কামাল (জন্ম: ১৮ আগস্ট ১৯৫১) হলেন একজন বাংলাদেশি ব্যবসায়ী ও রাজনীতিবিদ যিনি মাগুরা-২ আসনের সাংসদ হিসেবে দায়িত্ব পালন করেছিলেন। তিনি জিকিউ গ্রুপের মালিক।

প্রাথমিক জীবন 
কাজী সালিমুল হক কামাল ১৮ আগস্ট ১৯৫১ সালে ঢাকায় জন্মগ্রহণ করেন। তার পৈতিক নিবাস মাগুরায়। তিনি কাজী আকরামুল হকের ছেলে। ঢাকা বিশ্ববিদ্যালয় থেকে তিনি এমবিএ ডিগ্রী অর্জন করেন।

কর্মজীবন 
কাজী সালিমুল হক কামাল ইকোনো গ্রুপ ও জিকিউ গ্রুপের চেয়ারম্যান। তিনি ঢাকা রেনাল্ড সেন্টার এন্ড জেনারেল হাসপাতালের প্রতিষ্ঠাতা।

রাজনৈতিক জীবন 
কাজী সালিমুল হক কামাল পঞ্চম, ষষ্ঠ ও অষ্টম জাতীয় সংসদে মাগুরা-২ আসনের সাংসদ হিসেবে দায়িত্ব পালন করেছিলেন। তিনি ১০ আগস্ট ২০১৬ সালে বিএনপি থেকে পদত্যাগ করেন।

সমালোচনা 
২০১৮ সালের ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় তাকে ১০ বছরের কারাদণ্ড প্রদান করার পাশাপাশি ২ কোটি ১০ লাখ টাকা জরিমানা করে ঢাকার ৫ নং বিশেষ জজ আদালত। পরে তিনি উচ্চ আদালতে রায়ের বিরুদ্ধে আপিল করলে তার আপিল খারিজ করে দেয় উচ্চ আদালত।

তথ্যসূত্র 

বাংলাদেশ জাতীয়তাবাদী দলের রাজনীতিবিদ
মাগুরা জেলার রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
বাঙালি রাজনীতিবিদ
জীবিত ব্যক্তি
বাংলাদেশী ব্যবসায়ী
অপরাধে দোষী সাব্যস্ত বাংলাদেশী রাজনীতিবিদ
১৯৫১-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের বন্দী ও আটক
মাগুরা জেলার ব্যক্তি
বাংলাদেশী বন্দী ও আটক
মো. শওকত ইমাম

শহীদ কর্নেল মো. শওকত ইমাম বাংলাদেশ সেনাবাহিনীর কর্নেল ছিলেন। তিনি জাতিসংঘ অন্তর্বর্তীকালীন সহায়তা মিশনে অধিনায়ক সহ বেশ কয়েকটি পদে অধিষ্ঠিত ছিলেন। ২০০৯-এর বিডিআর বিদ্রোহে নিহত হওয়ার সময়ে তিনি বিডিআরের সেক্টর কমান্ডার পদে দায়িত্ব পালন করেছিলেন।

প্রথম জীবন 
মো. শওকত ইমাম ২০ মে ১৯৬১ সালের পূর্ব পাকিস্তানে টাঙ্গাইলে (বর্তমান বাংলাদেশ) জন্মগ্রহণ করেন।

কর্মজীবন 
শহীদ কর্নেল মো. শওকত ইমাম ১৯৮৪ সালের ১ জুন আর্টিলারি রেজিমেন্টে কমিশন লাভ করেন। চাকরি জীবনে তিনি ৫, ২১, ৩৬ ও ৩৮ এডি রেজিমেন্ট আর্টিলারি, ১৪ ফিল্ড রেজিমেন্ট আর্টিলারি, ২৩ রাইফেল ব্যাটালিয়ন, এসিঅ্যান্ডএস ও সেনা সদর আর্টিলারি পরিদপ্তরে বিভিন্ন নিযুক্তিতে দায়িত্ব পালন করেন। তিনি জর্জিয়ায় জাতিসংঘ পর্যবেক্ষণ মিশন এবং সুদানে জাতিসংঘ মিশনে দায়িত্ব পালন করেন। সবশেষে তিনি বিডিআরের সেক্টর কমান্ডার পদে দায়িত্ব পালন করছিলেন।

ব্যক্তিগত জীবন 
তিনি স্ত্রী নুজহাত আহসান ও একমাত্র কন্যা সুমেরা ফাইজা আজরিনকে রেখে গেছেন।

মরণ 
২৫ ফেব্রুয়ারি ২০০৯ সালের বাংলাদেশ রাইফেলস বিদ্রোহে কর্নেল মো. শওকত ইমাম নিহত হন। বিদ্রোহে নিহত অন্যান্য সেনা কর্মকর্তাদের পাশাপাশি তাকেও পূর্ণ রাষ্ট্রীয় মর্যাদায় দাফন সম্পন্ন করা হয়।  ২ মার্চ ২০০৯ সালে বাংলাদেশ আর্মি গ্রাভেয়ার্ডে বনানীতে তাকে দাফন করা করা হয়।

আরো দেখুন 

 শাকিল আহমেদ
 গুলজার উদ্দিন আহমেদ
 ২০০৯-এর বিডিআর বিদ্রোহ

তথ্যসূত্র 

১৯৬১-এ জন্ম
২০০৯-এ মৃত্যু
টাঙ্গাইল জেলার ব্যক্তি
বাংলাদেশ সেনাবাহিনীর কর্নেল
খ্রিস্টধর্মে প্রতিমা

খ্রিস্টধর্মে প্রতিমা ("আইকন"; গ্রিক শব্দ εἰκών eikōn থেকে, যার অর্থ "ছবি", "প্রতিচ্ছায়া") হছে এক ধরনের ধর্মীয় শিল্পকর্ম, সাধারণ অর্থে চিত্রকর্ম, Eastern Orthodox Church, Oriental Orthodoxy, Roman Catholic, ও কিছু Eastern Catholic churches-এ এই শিল্প প্রচলিত আছে। এই শিল্পের সাধারণ বিষয়গুলোর মধ্যে অন্যতম হচ্ছে যিশর, মেরি, সাধু, ও ফেরেশতা। এই চিত্রগুলোতে প্রধানত লম্বালম্বি আকৃতির ছবি থাকে, যেখানে প্রধানত একজন বা দুইজনের চরিত্র ফুটিয়ে তোলা হয়। এ-সকল শিল্পকর্ম প্রধানত পূর্বদেশীয় খ্রিস্টধর্ম সমাজেই প্রচলিত, বর্ণনামূলক দৃশ্যসহ প্রতিমা বাইবেলে বিভিন্ন দৃশ্য উপস্থাপন করতে পারে। 
যে বিদ্যায় খ্রিস্টধর্মে ইশ্বর, যিশুখ্রিস্ট, মাতা মেরি, খ্রিস্টীয় সাধু ও অন্যান্য পবিত্র বিষয়াবলীর ঐতিহ্যবাহী শৈল্পিক উপস্থাপনার বর্ণনা, ইতিহাস ও ব্যাখ্যা অধ্যয়ন করা হয়, তাকে খ্রিস্টীয় প্রতিমাবিদ্যা (Christian iconography) বলে। খ্রিস্টধর্মে শুরু থেকেই শিল্পকলাকে ধর্মশিক্ষা ও নৈতিক পাঠদানের কাজে লাগানো হয়েছে। ১ম শতক থেকেই ভূগর্ভস্থ সমাধিগুলি  রঙচিত্র ও মোজাইকচিত্র দ্বারা সজ্জিত ছিল। পরবর্তীতে খ্রিস্টান গির্জাগুলির প্রাচীরগাত্র, ভেতরের ছাদ ও জানালাগুলি ছাড়াও বেদী, আসবাবপত্র, ইত্যাদিতে বাইবেলের পুরাতন নিয়ম ও নতুন নিয়মের পুস্তকগুলির বিভিন্ন কাহিনী, সাধুসন্তুদের জীবনী ও কিংবদন্তী, এমনকি কদাচিৎ খ্রিস্টধর্মের সাথে সম্পর্কিত প্রাচীন পৌরাণিক কাহিনীর দৃশ্য দ্বারা অলংকৃত করা হয়েছে।

প্রতিমা ধাতুতে, ধাতু-আবৃত বস্তুতে হতে পারে, পাথরের মধ্যে উৎকীর্ণ, কাপড়ের উপর বা কাঠের উপর আঁকা, মোজাইক বা ফ্রেস্কো শিল্পকর্ম, মুদ্রিত কাগজ বা ধাতু ইত্যাদি। পশ্চিমা খ্রিস্টান থেকে পাওয়া চিত্রগুলি সাধারণত "প্রতিমা" হিসাবে শ্রেণীবদ্ধ করা হয় না, যদিও ভৌতিক চিত্রের স্থিতিশীল শৈলী বর্ণনা করতে "প্রতিমাসদৃশ" চিত্র ব্যবহার করা যেতে পারে।

পশ্চিমা অর্থডক্স ঐতিহ্য ধরে রাখা খ্রিস্টান চিত্রগুলির উৎপত্তি খ্রিস্টান ধর্মের প্রথম দিকের দিনগুলিতে, এবং তখন থেকে এটি একটি ধারাবাহিক প্রথা ছিল। আধুনিক একাডেমিক শিল্প ইতিহাস বিবেচনা করে যে, যদিও চিত্রগুলি আগে থেকেই বিদ্যমান ছিল, তথাপি এই ঐতিহ্যটি কেবল তৃতীয় শতাব্দীর দিকেই চিহ্নিত করা যেতে পারে এবং পূর্ব খ্রিস্টীয় শিল্প থেকে বেঁচে থাকা চিত্রগুলি প্রায়শই পরবর্তীকালে ব্যাপকভাবে ভিন্ন দেখা যায়। পরবর্তী শতাব্দীর প্রতিমাগুলি ৫ম শতাব্দীর পরবর্তী চিত্রগুলির সাথে প্রায়শই ঘনিষ্ঠভাবে সংযুক্ত হতে পারে, যদিও এদের মধ্যে কয়েকটি একেবারেই ভিন্ন। ছবিগুলি ব্যাপকভাবে ধ্বংস হয়েছিল ৭২৬-৮২৪-এর বাইজেন্টীয় প্রতিমাপূজা বিরোধিতার সময়, যদিও এটি স্থায়ীভাবে চিত্রগুলির উপযুক্ততার উপর প্রশ্ন উত্থাপন করে। তারপর থেকে প্রতিমা শৈলী এবং বিষয় একটি মহান ধারাবাহিকতা বজায় আছে; পশ্চিম গির্জার ছবি একই সময়ে অনেক বেশি পরিবর্তন ও উন্নয়ন হয়েছে। বাইবেল অনুসারে মূর্তি পূজা সম্পন্ন নিষিদ্ধ।

তথ্যসূত্র 

খ্রিস্টান পরিভাষা
নিতাই রায় চৌধুরী

নিতাই রায় চৌধুরী (জন্ম: ১৯৪৯ ) হলেন একজন বাংলাদেশী আইনজীবী ও রাজনীতিবিদ যিনি মাগুরা-২ আসনের সংসদ সদস্য এবং মন্ত্রী ছিলেন।

প্রাথমিক জীবন 
নিতাই রায় চৌধুরী ১৯৪৯ সালে মাগুরার মহম্মদপুরর হাটবাড়িয়া গ্রামের জন্মগ্রহণ করেন। তার স্ত্রী ঝুমা রায় চৌধুরী, এই দম্পতীর নিপুন রায় চৌধুরী সহ ২ পুত্র ও ৩ কন্যা।

কর্মজীবন 
নিতাই রায় চৌধুরী একজন আইনজীবী।

রাজনৈতিক জীবন 
নিতাই ছাত্রজীবন থেকেই রাজনীতির সঙ্গে যুক্ত হন। তিনি ১৯৮৮ সালের চতুর্থ জাতীয় সংসদ নির্বাচনে মাগুরা-২ আসন থেকে জাতীয় পার্টির মনোনয়নে সংসদ সদস্য নির্বাচিত হন। দায়িত্ব পালন করেন মন্ত্রীর মর্যাদায় মাগুরা জেলা পরিষদের চেয়ারম্যান হিসেবে।

এরপর তিনি ২ মে ১৯৯০ থেকে ৯ সেপ্টেম্বর ১৯৯০ সাল পর্যন্ত যুব ও ক্রীড়া প্রতিমন্ত্রী ও ৯ সেপ্টেম্বর ১৯৯০ থেকে ৬ ডিসেম্বর ১৯৯০ সাল পর্যন্ত বাংলাদেশের যুব ও ক্রীড়া মন্ত্রী হিসেবে দায়িত্ব পালন করেন।

এরশাদ সরকারের পতনের পর তিনি বাংলাদেশ জাতীয়তাবাদী দলে যোগ দিয়ে বর্তমানে বিএনপির ভাইস চেয়ারম্যান হিসেবে দায়িত্ব পালন করছেন।

নিতাই রায় চৌধুরী ১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়নে, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বিএনপির মনোনয়নে মাগুরা-২ আসন থেকে পরাজত হয়েছিলেন।

তথ্যসূত্র 

বাংলাদেশ জাতীয়তাবাদী দলের রাজনীতিবিদ
মাগুরা জেলার রাজনীতিবিদ
চতুর্থ জাতীয় সংসদ সদস্য
বাঙালি রাজনীতিবিদ
জীবিত ব্যক্তি
বাংলাদেশী আইনজীবী
বাংলাদেশী হিন্দু
এরশাদের মন্ত্রিসভার সদস্য
বাংলাদেশের যুব ও ক্রীড়া মন্ত্রী
১৯৪৯-এ জন্ম
জাতীয় পার্টির সাবেক রাজনীতিবিদ
মাগুরা জেলার ব্যক্তি
২০শ শতাব্দীর বাংলাদেশী আইনজীবী
বাংলাদেশের যুব ও ক্রীড়া প্রতিমন্ত্রী
কাজী কামরুল হাসান

কাজী কামরুল হাসান, (এল), এনডিসি, পিএসসি, বিএন (জন্মঃ ১৯৬১) বাংলাদেশ নৌবাহিনীর কমান্ডার এবং খুলনা শিপইয়ার্ডের এমডি।

প্রথম জীবন 
কাজী কামরুল হাসান আগস্ট ১৯৬১ সালে যশোর জেলায় জন্মগ্রহণ করেন। ১৮ বছর বয়সে তিনি বাংলাদেশ নৌবাহিনীতে যোগদান করেন ও ৫ মে ১৯৮২ সালে কমিশন পান। প্রকৌশল ও প্রযুক্তি বিশ্ববিদ্যালয় (বুয়েট) থেকে বিদ্যুৎ ও ইলেকট্রনিক্স প্রকৌশল বিভাগে স্নাতক ডিগ্রি অর্জন করেন এবং বাংলাদেশ জাতীয় বিশ্ববিদ্যালয়ের ডিফেন্স স্টাডিজ (এমডিএস) থেকে মাস্টার্স ডিগ্রি লাভ করেন। কাজী কামরুল হাসান অনেক কোর্সে অংশগ্রহণ করেছেন। ১৯৮৬ সালে যুক্তরাজ্যের মানাদন, রয়েল নেভাল ইঞ্জিনিয়ারিং কলেজের ওয়েপন ইঞ্জিনিয়ারিং কোর্স। ১৯৯৩ সালে ডিএসসি ও এসসি কমান্ড অ্যান্ড স্টাফ কোর্স। ২০০৭ সালে জাতীয় প্রতিরক্ষা কলেজ, মিরপুর, ঢাকা থেকে জাতীয় প্রতিরক্ষা কোর্স।

নৌ-কর্মজীবন 
কাজী কামরুল হাসান তার দীর্ঘ কর্মজীবনে বাংলাদেশ নৌবাহিনীর বিভিন্ন সেক্টরে সফলভাবে দায়িত্ব পালন করেন। নৌবাহিনীর সদর দফতরের পরিচালক ও বৈদ্যুতিক প্রকৌশলী, নৌবাহিনীর প্রশিক্ষণ পরিচালক, বিএনএস শহীদ মোয়াজ্জামের কমান্ডিং অফিসার এবং বি এন ডকইয়ার্ড। ৪ অক্টোবর ২০১১ থেকে ৮ আগস্ট ২০১৫ সাল পর্যন্ত কমোডোর সুপারিনটেনডেন্ট ডকইয়ার্ড হিসাবে কাজ করেছিলেন তিনি। দায়িত্ব পালন ও নৌবাহিনীর প্রশিক্ষণে তিনি মার্কিন যুক্তরাষ্ট্রে, যুক্তরাজ্য, ফ্রান্স, জার্মানি, রাশিয়া, চীন, পাকিস্তান, ভারত, নেদারল্যান্ডস, তুরস্ক, জর্জিয়া ইত্যাদি সহ বিশ্বের বিভিন্ন দেশ ভ্রমণ করেছেন।

ব্যক্তিগত জীবন 
কাজী কামরুল হাসান বিয়ে করেছেন ফেরদৌস আরা হাসানকে তার দুই সন্তান আছে। পুত্র কাজী শামুন হাসান ও কন্যা কাজী ফাবি-আয়া হাসান।

তথ্যসূত্র 

যশোর জেলার ব্যক্তি
১৯৬১-এ জন্ম
জীবিত ব্যক্তি
বাংলাদেশ নৌবাহিনীর সদস্য
কামরুল হাসান (দ্ব্যর্থতা নিরসন)

কামরুল হাসান বলতে যাদেরকে বোঝানো হতে পারে;

 কামরুল হাসান -  বাংলাদেশী চিত্রশিল্পী। তিনি ড্রইং-এ দক্ষতা অর্জন করে বিশ্বব্যাপী সুনাম কুড়িয়েছিলেন।
কামরুল হাসান (সচিব) - বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।

আরও দেখুন 

কামরুল হাসান ভূঁইয়া -  বাংলাদেশ সেনাবাহিনীর অবসরপ্রাপ্ত মেজর। তিনি ছিলেন বীর মুক্তিযোদ্ধা, মুক্তিযুদ্ধ গবেষক ও লেখক।
 কাজী কামরুল হাসান -  বাংলাদেশ নৌবাহিনীর কমান্ডার এবং খুলনা শিপইয়ার্ডের এমডি।
 কামরুল হাসান নাসিম -  বাংলাদেশি রাজনীতিবিদ। তিনি বাংলাদেশের ক্রীড়া ম্যাগাজিন ক্রীড়ালোক এর প্রধান সম্পাদক।
চূড়ান্ত সমাধান

চূড়ান্ত সমাধান (, ) বা ইহুদি প্রশ্নের চূড়ান্ত সমাধান (, ) ছিল দ্বিতীয় বিশ্বযুদ্ধের সময় ইহুদীদের গণহত্যার উদ্দেশ্যে করা একটি নাৎসি পরিকল্পনা । " ইহুদি প্রশ্নের চূড়ান্ত সমাধান" ছিল নাগালের মধ্যে থাকা সমস্ত ইহুদিদের হত্যার জন্য একটি সরকারী সাংকেতিক নাম, যা কেবল ইউরোপীয় মহাদেশে সীমাবদ্ধ ছিল না।  জার্মান-দখলকৃত ইউরোপ জুড়ে শুরু হওয়া স্বেচ্ছাকৃত ও নিয়ন্ত্রিত গণহত্যার পরিকল্পনাটি ১৯৪২ সালের জানুয়ারি মাসে বার্লিনের কাছে অনুষ্ঠিত ওয়ানসি সম্মেলনে নাৎসি নেতৃত্বে একটি পদ্ধতিগত ও ভূ-রাজনৈতিক পরিভাষা গ্রহণ করেছিল এবং  হলোকাস্ট বা ইহুদি গণহত্যায় শেষ হয়েছিল, যাতে ৯০% পোলিশ ইহুদী, এবং ইউরোপের ইহুদি জনসংখ্যার দুই তৃতীয়াংশকে হত্যা করা হয়। 

চূড়ান্ত সমাধানের দিকে পরিচালিত সিদ্ধান্তগুলির প্রকৃতি এবং সময় হচ্ছে হলোকাস্টের এমন কিছু বিষয় যা নিয়ে প্রচুর গবেষণা এবং বিতর্ক হয়েছে। এই কর্মসূচিটি যুদ্ধের প্রথম ২৫ মাসে বিস্তার লাভ করেছিল এবং "জার্মান সীমার সর্বশেষ ইহুদি পর্যন্ত হত্যা"র দিকে অগ্রসর হচ্ছিল।  । ক্রিস্টোফার ব্রাউনিং লিখেছেন, বেশিরভাগ ঐতিহাসিক এই ব্যাপারে সম্মত হন যে, একটি নির্দিষ্ট সময়ে একক কোন সিদ্ধান্তকে চূড়ান্ত সমাধানের জন্য দায়ী করা যাবে না।  "এটা হওয়াটাই স্বাভাবিক যে সিদ্ধান্ত গ্রহণ প্রক্রিয়া দীর্ঘায়িত এবং ক্রমবর্ধমান ছিল।"  ১৯৪০ সালে ফ্রান্সের পতনের পর অ্যাডল্ফ আইখম্যান ইউরোপের ইহুদি জনগণকে ফরাসি উপনিবেশে স্থানান্তরিত করার জন্য মাদাগাস্কার পরিকল্পনা প্রণয়ন করেছিলেন, কিন্তু পরিকল্পনাটি নৌপথ অবরোধের কারণে বাতিল করা হয়েছিল।  ফিলিস্তিন ও সাইবেরিয়ার ইহুদীদের নির্বাসনের প্রাথমিক পরিকল্পনাও ছিল।  রাউল হিলবার্গ লিখেছেন, ১৯৪১ সালে ইহুদীদের গণহত্যার প্রথম ধাপে, মোবাইল হত্যাকাণ্ড ইউনিটগুলি দখলকৃত পূর্বাঞ্চলীয় অঞ্চল জুড়ে তাদের শিকারকে অনুসরণ করতে শুরু করেছিল। দ্বিতীয় পর্যায়ে, জার্মান-দখলকৃত ইউরোপ জুড়ে বিস্তৃত ইহুদিদেরকে মৃত্যু-ট্রেনে করে চূড়ান্ত সমাধানের সঠিক বাস্তবায়নের উদ্দেশ্যে নির্মিত কেন্দ্রীভূত নির্মূল ক্যাম্পগুলিতে পাঠানো হয়েছিল।

তথ্যসূত্র

১৯৪২-এ ইউরোপ
ইহুদি গণহত্যা
নাৎসি পরিভাষা
ইউরোপে জাতিগত উচ্ছেদ
সুভাষণ
ক্রিকোভা

ক্রিকোভা মলদোভার একটি শহর, যা দেশটির রাজধানী কিশিনাউ থেকে ১৫ কিলোমিটার (৯.৩ মাইল) উত্তরে অবস্থিত। ক্রিকোভা তার ওয়াইন সেলারের জন্য বিখ্যাত, যা পর্যটকদের কাছে একটি জনপ্রিয় আকর্ষণ হিসাবে তৈরি করা হয়।

ক্রিকোভা ইচেল নদীর কাছে অবস্থিত, যা নিস্ত্রু নদীতে পতিত হয়েছে, যা কিশিনাউ শহরে পানি সরবরাহ করে। ইচেল নদীর পানি ক্রিকোভাতে ব্যবহৃত হয় না।  নদীর উত্তরের অংশে একটি হ্রদ অবস্থিত (যা ক্রিকোভা ওয়াইন সেলারের প্রবেশপথের নিকটে), যা সাধারণত মাছ ধরা বা বিনোদনের জন্য ব্যবহৃত হয়।

২০০৪ সালের পরিসংখ্যান অনুযায়ী ক্রিকোভার জনসংখ্যা ৯,৮৭৮ জন, যার মধ্যে ৭,৬৫১ জন মলদোভিয়ান, ৭৮৮ জন ইউক্রেনীয়, ১,১২৩ জন রুশ, ৮২ জন গাগৌজিয়ান, ৭৪ বুলগেরিয়ান, ৬ জন ইহুদী, ২ জন মেরু, ২৯ জন জিপসি এবং ১২৩ জন  অন্যান্য/বর্ণনা করেনি।

শহরের কাছাকাছি কিছু খনি রয়েছে, যেগুলো থেকে চুনাপাথর উত্তোলন করা হয়, তাদের মধ্যে কয়েকটি ৫০ বছরেরও বেশি পুরনো।

তথ্যসূত্র

মলদোভার শহর ও নগর